alexandrainst/scandi-wiki huggingface dataset:
Florentino Pérez

Florentino Pérez Rodríguez (født 8. mars 1947 i Madrid) er en spansk forretningsmann, sivilingeniør og tidligere politiker, kjent for sin karriere som president for den spanske fotballklubben .

Biografi 
Florentino er utdannet sivilingeniør fra Det tekniske universitet i Madrid. Med sin ingeniørutdanning har han blant annet grunnlagt byggefirmaet Grupo ACS. Firmaet ble grunnlagt i 1997 og det er en sammensetning av de tidligere firmaene OCP Construcciones, S.A. og Ginés Navarro Construcciones. Per dags dato er Grupo ACS det største byggefirmaet i Spania. Etter dette startet Pérez karrieren sin som president i det spanske fotballaget Real Madrid.

Real Madrid 
Pérez startet sin karriere som president for fotballklubben Real Madrid i 2000. Hans arbeid med å blant annet forbedre klubbens fotballanlegg (Santiago Bernabéu Stadion), ble høyt verdsatt og han ble dermed gjenvalgt som president for klubben i 2004. Etter flere gode investeringer, klarte Péres å forbedre klubbens økonomi vesentlig. Dette resulterte i storsigneringer som Zinedine Zidane, Luis Figo, David Beckham, Michael Owen og Cristiano Ronaldo.

Florentino Pérez har også grunnlagt treningsanlegget, Real Madrid City i Valdebebas, Madrid. Anlegget ansees for å være det beste treningsanlegget i verden og det dekker 1,2 kvadratkilometer.

Pérez signerte flere høyprofilerte spillere, som Gareth Bale, Isco (Francisco Román Alarcón Suárez), Luka Modric og Asier Illarramendi.

Den 18. april 2021 ble det kjent at Pérez var frontfigur for en påtenkt «superliga» der de tolv grunnleggerklubbene ikke skulle kunne rykke ned. Klubbene var tre italienske, ,  og ; seks engelske, , , , ,  og ; og tre spanske, ,  og Real Madrid. Forslaget møtte massive protester, og allerede to dager etter offentliggjøring begynte klubbene å trekke seg fra planene.

Referanser

Eksterne lenker 
 
 
 Realmadrid.com
 Grupoacs
 Forbes

Spanske ingeniører
Spanske politikere
Hordnesskogen

Hordnesskogen er en lavlandsskog  i Fana og Ytrebygda bydel i Bergen  kommune, som ligger omkranset av boligområder, gårder med kjøtt, melk og grønnsaksproduksjon, skoler, og BIR sitt forbrenningsanlegg. Gamle Stend hovedgård er nærmeste nabo, og en av grunneierne i skogsområdet. Stend Hovedgård var høvdingssete i vikingetiden, og huser nå blant annet Hordamuseet og Stend videregående skole.

Det er et nett med tømmerveier som benyttes ved tømmerhogst.

Hordnesskogens flora og fauna
I deler av skogens randsone er det marker til blant annet gressproduksjon. Mot Fanafjorden møter skogen boligområder og sjøen. Selve skogen kan deles i to. Delen lengst inn består dels av gammel kystfuruskog  og dels varmekjær blandingsskog med innslag av arter som eik og bøk og andre løvtrær. Einer er også et fremtredende element i skogen. Denne skogen har en del lavvekster i trærne.

Sentrale deler av skogen, særlig nær skogsveiene er beplantet med produktiv granskog, og skogbruk drives her av grunneierne som er gårdsbruk i nærheten. Denne skogen er artsfattig og svært tettvokst. Sist hogst i deler av det plantede gran-området var i 2015.

Rekreasjon og frivillighet
I utkanten av skogen ligger IL Bjarg sin Stavollen Idrettspark med fotballbaner, treningshaller og løypenett i Hordnesskogen.

Idrettslaget Bjarg bygget i 2012 et utendørs treningsanlegg i skogen. Det består av forskjellige treningspaviljonger på en åpen plass i skogen kort vei fra parkeringsplassen.

Bebyggelse
I skogen står det et gammelt sommerfjøs for melkekyr, kalt Skinfloren.  Bygningen er restaurert og dette lokalet er mulig å leie til private tilstelninger. Huset ligger langs den seks km lange løypen.

Eksterne lenker
 https://web.archive.org/web/20130612103742/http://www.mosjon.com/nor/Fylker/Hordaland/Bergen-Hordnesskogen
 http://www.kondis.no/klart-for-hordnesskogen-rundt-hoest.5304190-127705.html
 http://kjartanalvestad.bloghog.no/2012/04/23/na-har-hordnesskogen-i-bergen-fatt-treningspavillonger/
 https://web.archive.org/web/20160619023231/http://blogsno.panda.org/blog/2015/10/16/visste-du-at-vi-ogsa-har-regnskog-i-norge/
 http://bergenforalle.no/index.php?sideID=392

Bergens geografi
Kirsebærplomme

Kirsebærplomme (Prunus cerasifera) er et 2 - 6 meter høyt tre og en steinfrukt i kirsebærslekten. I samme familie finner man også hegg, kirsebær og morell. Kirsebærplomme stammer fra området fra Kaukasus til Sibir, og er innført til Norge hvor den kan finnes gjenstående fra park- og hageanlegg. Den blomstrer i mars-april.

Den har ofte torner, og nye årsskudd er snaue og glatte med grønn farge. Bladene på 4-8 cm er omvendt eggrunde, spisse og svakt tannete og med unnselige hår langs nervene på undersiden.  De 1-3 blomstene på snaue skaft lukter godt og springer normalt ut før bladene er vokst ut. Frukten er 2-3 cm, rund  og i varianter av gul-rød-brun. Frukten er spiselig og smaker søtt.

Kilder 
 Lid, Johannes og Dagny Tande, Norsk flora, versjon 2007, 7.utgaven. ISBN 978-82-521-6029-1. 
 Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.

Eksterne lenker 
 

Kirsebærslekta
Hvite blomster
Frukt
Norges flora
Høiåsmasten

Høiåsmasten er et TV-tårn for DAB-, GSM-, og TV-overføring, på Høyåsen nord i Halden kommune, Norge. Høiåsmasten ble bygget og ferdigstilt i 1973 av daværende Televerket, og er et av de høyeste delvis bardunavstivede tårnene i verden. Høyden på masten er 236 meter. Den består av et betongtårn som base hvor antennemasten som er bardunavstivet er montert.

Se også
Liste over høye byggverk i Norge

Referanser

Eksterne lenker
 Radiomaster runt om i världen
 Monsternett vil opp i Høyåsmasta - blir du med?

Tårn i Norge
Laurbærhegg

Laurbærhegg (Prunus laurocerasus) er en inntil 2,5 meter, vintergrønn busk av løvtre i kirsebærslekten. I samme familie finner man også hegg, kirsebær og morell. Laurbærhegg stammer fra området fra Kaukasus til Balkan, og er innført til Norge hvor den kan finnes gjenstående fra park- og hageanlegg. Planten er forvillet ved frø på enkelte milde lokasjoner. Den dyrkes også i Norden, og blomstrer i juni etterfulgt av en høstblomstring i oktober.

Bladene på 5 - 15 cm er avlange eller lansettformede til eggerunde med spiss, tykke og sukulente (læraktige), med en kant som kan være litt nedbøyd og som enten er helrandet eller bare svakt tannet. De gulgrønne bladskaftene er inntil 1 cm lange. Blomstene er små, maks 8 mm, og står i lange, opprette klaser som er inntil 12 cm lange og inneholder opptil noen titalls blomster på hver sin stilk. Frukten er ca 1 cm lang og kulerund, og i varianter av fiolett-svart.

Kilder 
 Lid, Johannes og Dagny Tande, Norsk flora, versjon 2007, 7.utgaven. ISBN 978-82-521-6029-1. 
 Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.

Eksterne lenker 
 

Kirsebærslekta
Hvite blomster
Frukt
Planter formelt beskrevet av Carl von Linné
Planter formelt beskrevet i 1753
Mahaleb

Mahaleb (Prunus mahaleb) er en inntil 4 meter høy, løvfellende busk i kirsebærslekten. I samme familie finner man også hegg, kirsebær og morell. Mahaleb vokser vill i Sør- og Mellom--Europa, Marokko og Sørvest-Asia. Den er innført til Norge som prydplante og podestamme og kan finnes gjenstående fra park- og hageanlegg. I Norden blomstrer den i mai. Kronen er bred og avrundet med utovervoksende greiner, etter hvert hengende.

Barken er mørkt grå og velluktende. Bladene på 3 - 6 cm er bredt eggerunde med spiss og rund eller svakt hjerteformet grunn. Bladplatene er tykke og harde, rundtannete og snaue oppå men litt hårete under. De gulgrønne bladskaftene er 1 - 2 cm lange. Blomstene er mellomstore, 4-10 i klasen, skjermformet med ganske lang blomsterstilk (2-3 ganger lengre enn blomsten). Frukten er ca 1 cm lang og ganske rund, og i varianter av fiolett-svart eller helt svart, med en stor stein og bitter smak.

Kilder 
 Lid, Johannes og Dagny Tande, Norsk flora, versjon 2007, 7.utgaven. ISBN 978-82-521-6029-1. 
 Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.

Eksterne lenker 
 

Kirsebærslekta
Hvite blomster
Frukt
Planter formelt beskrevet av Carl von Linné
Planter formelt beskrevet i 1753
Virginiahegg

Virginiahegg (Prunus virginiana) er en inntil tre meter høy, høyreist busk i kirsebærslekten. I samme familie finner man også hegg, kirsebær og morell. Virginiahegg stammer fra Nord-Amerika, og er innført til Norge hvor den kan finnes gjenstående fra park- og hageanlegg. Den dyrkes også i Norden, og blomstrer i juni. Arten har rotskudd.

Barken er mørkt grå og velluktende. Bladene på 5–10 cm er bredt ovale-eggerunde til bredt lansettformede,  med spiss og rund eller svakt spisset grunn. Bladplatene er matt grønne og spisst tannet, og har 8–11 par sidenerver. De gulgrønne bladskaftene er 1–2 cm lange. Blomstene er små til mellomstore, på opprette lange klaser (lik laurbærhegg), på blomsterstilker omtrent like lange som blomsten eller litt lengre. Frukten er maksimalt én cm lang, ganske rund og mørkt rød.

Kilder 
 Lid, Johannes og Dagny Tande, Norsk flora, versjon 2007, 7.utgaven. ISBN 978-82-521-6029-1. 
 Stenberg, Lennart & Bo Mossberg, Steinar Moen (norsk red.), Gyldendals store nordiske flora, Gyldendal, Oslo 2007. ISBN 978-82-05-32563-0.

Eksterne lenker 
 

Kirsebærslekta
Hvite blomster
Frukt
Planter formelt beskrevet i 1753
Planter formelt beskrevet av Carl von Linné
Rainer Osselmann

Rainer Osselmann (født 25. juli 1960 i Duisburg), tysk vannpolospiller som deltok i de olympiske leker 1984 i Los Angeles og 1988 i Seoul. 
 
Osselmann vant en olympisk bronsemedalje i vannpolo under Sommer-OL 1984 i Los Angeles. Han var med på det vesttyske laget som kom på tredjeplass i vannpoloturneringen bak Jugoslavia og USA. Osselmann spilte sju kamper og scoret seks mål i OL-turneringen.

OL-medaljer 
 1984  Los Angeles -  Bronse i vannpolo,  Vest-Tyskland

Eksterne lenker 
 

Tyske vannpolospillere
Medaljevinnere under Sommer-OL 1984
Deltakere for Vest-Tyskland under Sommer-OL 1984
Vannpolospillere under Sommer-OL 1984
Deltakere for Vest-Tyskland under Sommer-OL 1988
Vannpolospillere under Sommer-OL 1988
Personer fra Berlin
Fødsler i 1960
Viktor Zjdanovisj

Viktor Frantsevisj Zjdanovisj (russisk: Виктор Францевич Жданович, født 27. januar 1938 i St. Petersburg) var en sovjetisk fekter som deltok i de olympiske leker 1956 i Melbourne, 1960 i Roma og 1964 i Tokyo.

Zjdanovitsj ble olympisk mester i fekting to ganger under Sommer-OL 1960 i Roma. Han vant den individuelle florettkonkurransen og han var også med på det sovjetiske laget som vant lagkonkurransen i florett foran Italia og Tyskland. De andra på laget var Jurij Rudov, Mark Midler, Jurij Sisikin og German Svesjnikov.

OL-medaljer 
 1960  Roma -  Gull i fekting, florett, menn  Sovjetunionen
 1960  Roma -  Gull i fekting, florett lag, menn  Sovjetunionen
 1964  Tokyo -  Gull i fekting, florett lag, menn  Sovjetunionen

Referanser

Eksterne lenker 
 

Sovjetiske fektere
Olympiske mestere for Sovjetunionen
Deltakere for Sovjetunionen under Sommer-OL 1956
Fektere under Sommer-OL 1956
Medaljevinnere under Sommer-OL 1960
Deltakere for Sovjetunionen under Sommer-OL 1960
Fektere under Sommer-OL 1960
Medaljevinnere under Sommer-OL 1964
Deltakere for Sovjetunionen under Sommer-OL 1964
Fektere under Sommer-OL 1964
Fødsler i 1938
Olympiske medaljevinnere i fekting
Andebu skole

Andebu skole er en barneskole i Andebu sentrum i Sandefjord kommune. Skolen åpnet i 1958 og overtok etter Gulli og Møyland skoler. Den ble utvidet i 1975 og 1979.

Referanser

Skoler i Sandefjord
Utdanningsinstitusjoner etablert i 1958
Barneskoler i Vestfold og Telemark
Neophaedimus

Neophaedimus er en slekt av biller som hører til gruppen gullbasser (Cetoniinae) i gruppen skarabider (Scarabaeoidea). Slekten lever i Sørøst-Asia.

Utseende 
Middelsstore (ca. 30 millimeter), gulbrune og svarte gullbasser. Pronotum er svart med tre gulbrune lengdestriper, dekkvingene gulbrune med svarte "skuldre" og en smal, svart stripe som rammer inn scutellum og fortsetter langs sømmen (innerkanten). Hannen har et krumt horn, kløvet i spissen, som danner en klype sammen med et kort horn på pronotum.

Utbredelse 
Slekten er utbredt i Sørøst-Asia (i alle fall Vietnam og Kina).

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Neophaedimus Lucas, 1870
 Neophaedimus auzouxi (Lucas, 1870)
 Neophaedimus castaneus Ma, 1989 - nå regnet som et synonym for N. auzouxi

Referanser

Eksterne lenker 
 The Insects from the Palaearctic Region. Bilde av Neophaedimus auzouxi (foto: Andre Gorodinski)
 

Gullbasser
Dyr formelt beskrevet i 1870
Andebu ungdomsskole

Andebu ungdomsskole er en ungdomsskole i Andebu sentrum i Sandefjord kommune. Skolen åpnet i 1968 og tar imot elever fra hele Andebu. Mellom 1973 og 1980 gikk også elever som kom fra Elverhøy i Stokke her. Skolen ble ombygd i 2004-2005.

Referanser

Skoler i Sandefjord
Ungdomsskoler i Vestfold og Telemark
Utdanningsinstitusjoner etablert i 1968
Aphanochroa

Aphanochroa er en slekt av biller som hører til gruppen gullbasser (Cetoniinae) i gruppen skarabider (Scarabaeoidea).

Utseende 
Middelsstore, litt matt metallisk fargede gullbasser. Hannene mangler horn på snuten. Oversiden er fint og middels tett punktert, dekkvingene har opphøyde lengdelister og striper med tettere punktering enn de omkringliggende områdene, dessuten noen litt diffuse, grønnlige flekker.

Utbredelse 
Slekten er utbredt i tropisk Afrika.

Systematisk plassering 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806 (eventuelt Cetoniidae)
 Underfamilien Cetoniinae Fleming, 1821 
 Stammen Goliathini Griffith & Pidgeon, 1832
 Slekten Aphanochroa Kolbe, 1893
 Aphanochroa overlaeti Burgeon, 1931
 Aphanochroa pseudincoides (Kolbe, 1892)

Kilder 
 Liste over artene

Eksterne lenker 
 

Gullbasser
Dyr formelt beskrevet i 1893
Bregnet kirke

Bregnet kirke er en dansk kirke som ligger i Syddjurs kommune på Jylland i Danmark, mellom Rønde og borgruinen Kalø slott i Kalø vig. 

Dagens kirke ble reist i siste halvdel av 1400-tallet ved Otte Nielsen Rosenkrantz, som var kongens lendmann på Kalø. 

Kirken er restaurert to ganger; i 1872 og i 2006. Ved siste restaurering fikk den også tilført nytt
inventar. Store deler av inventaret og den nye farvesetningen er ved kunstneren Arne Haugen Sørensen.

Galleri

Referanser

Kilder 
 Trap Danmark – fjerde utgave, 6. bind, Randers Amt
 Bregnet Kirke – folder med tekst av Vilfred Friborg Hansen og Jørgen Gleerup, 2006.

Kirker i Syddjurs
Kirker i Aarhus stift
Religiøse byggverk fra 1400-tallet
Tidligere katolske kirker i Danmark
NRK P13

NRK P13 er en norsk digital radiokanal fra NRK. Kanalen hadde sin første sending 28. januar 2014 klokken 20. NRK P13 er underholdningskanal som sender over DAB+, nettradio og digital-TV. Kanalsjef er Stig Holmer. Musikksjef er Kristin Winsents.  NRK P13 er en del av Radioredaksjonen i Underholdningsavdelingen, NRK. 

Kanalens kanskje mest kjente program er Radioresepsjonen med Steinar Sagen, Tore Sagen og Bjarte Tjøstheim. Programmet gikk tidligere på NRK P3, men ble høsten 2014 overført til NRK P13. Andre programmer i kanalen er Tidenes Morgen med Kirsti Falch-Nilsen og Ken Wasenius- Nilssen, Stjernepose med Totto Mjelde og Kjartan Ericsson, Selskapssjuk med Mari Garås Monsson, Transmission med Espen Omdahl og Felbergs loft med Thomas Felberg. Shaun Henrik Matheson har de daglige ettermiddagssendingene fra 15 til 17 i programmet Shaun. Kjente radiopersonligheter som har vært tilknyttet NRK P13 er Espen Thoresen, Kari Slaatsveen, Siri Kristiansen, Knut Folkestad, Guttorm Andreasen og Harald Are Lund.

Referanser

P13
Radiokanaler etablert i 2014
Norske radiokanaler
Aleksandr Pavlovskij

Aleksandr Anatoljevisj Pavlovskij (russisk: Александр Анатольевич Павловский) (født 14. juli 1936 i Minsk i nåværende Hviterussland, død 4. juli 1977) var en sovjetisk fekter som deltok i de olympiske leker 1960 i Roma.
 
Pavlovskij vant en olympisk bronsemedalje i fekting under Sommer-OL 1960 i Roma. Han var med på det sovjetiske laget som kom på tredjeplass i lagkonkurransen i kårde bak Italia og  Storbritannia. De andre på laget var Valentin Tsjernikov, Arnold Tsjernusjevisj, Bruno Habārovs og Guram Kostava.

OL-medaljer 
 1960  Roma -  Bronse i fekting, kårde lag  Sovjetunionen

Eksterne lenker 
 

Sovjetiske fektere
Medaljevinnere under Sommer-OL 1960
Deltakere for Sovjetunionen under Sommer-OL 1960
Fektere under Sommer-OL 1960
Personer fra Minsk
Fødsler i 1936
Dødsfall i 1997
Olympiske medaljevinnere i fekting
Arnold Tsjernusjevisj

Arnold Petrovisj Tsjernusjevisj (russisk: Арнольд Петрович Чернушевич) (født 15. januar 1933 i Minsk i nåværende Hviterussland, død 2. september 1991) var en sovjetisk fekter som deltok i de olympiske leker 1956 i Melbourne, 1960 i Roma.
 
Tsjernusjevisj vant en olympisk bronsemedalje i fekting under Sommer-OL 1960 i Roma. Han var med på det sovjetiske laget som kom på tredjeplass i lagkonkurransen i kårde bak Italia og  Storbritannia. De andre på laget var Guram Kostava, Valentin Tsjernikov, Bruno Habārovs og Aleksandr Pavlovskij.

OL-medaljer 
 1960  Roma -  Bronse i fekting, kårde lag  Sovjetunionen

Referanser

Eksterne lenker 
 

Sovjetiske fektere
Deltakere for Sovjetunionen under Sommer-OL 1956
Fektere under Sommer-OL 1956
Medaljevinnere under Sommer-OL 1960
Deltakere for Sovjetunionen under Sommer-OL 1960
Fektere under Sommer-OL 1960
Personer fra Minsk
Fødsler i 1933
Dødsfall i 1991
Olympiske medaljevinnere i fekting
Will Arnett

William Emerson «Will» Arnett (født 4. mai 1970) er en canadisk skuespiller kjent for sine roller som George Oscar «Gob» Bluth II i Fox-serien Arrested Development og Devon Banks i NBC-serien 30 Rock. Han er også stemmen til Bojack Horseman i Netflix-serien med samme navn.

Privatliv 
I 1994 giftet Arnett seg med skuespilleren Penelope Ann Miller, men de skilte seg i 1995. I 2000 begynte han å date komikeren og skuespilleren Amy Poehler. Han flyttet til New York i 2001, da Poehler begynte å spille i komiserien Saturday Night Live. De giftet seg 29. august 2003. De fikk to barn sammen før de skilte seg i september 2012.

Utvalgt filmografi

Referanser

Eksterne lenker 
 
 Will Arnett på Twitter

Canadiske skuespillere
Personer fra Toronto
Filosofiåret 1828

Filosofiåret 1828 er en oversikt over hendelser, utgivelser og personer med tilknytning til filosofi i 1828.

Hendelser

Publiseringer

Fødsler 
28. januar - Roberto Ardigò, italiensk psykolog, filosof og pedagog (død 1920)
21. april - Hippolyte Taine, fransk filosof, historiker og litteraturkritiker (død 1893)
7. juni - Boris Tsjitsjerin, russisk filosof (død 1904)
20. juni – Vincenz Knauer, østerriksk teolog og filosof (død 1894)
24. juli - Nikolaj Tsjernysjevskij, russisk filosof, revolusjonær og forfatter (død 1889)
9. september - Leo Tolstoj, russisk forfatter, filosof og pedagog (død 1910)
28. september - Friedrich Albert Lange, tysk filosof og protestantisk teolog (død 1875)
17. oktober - Enrico Pessina, italiensk jurist, filosof og politiker (død 1916)
5. november - Ernest Hello, fransk forfatter og filosof (død 1885)
9. desember - Joseph Dietzgen, tysk filosof og journalist (død 1888)
18. desember - Viktor Rydberg, svensk forfatter og filosof (død 1895)

Dødsfall 
16. februar - Ernst Karl Wieland, tysk filosof og historiker (født 1755)
1. mars - Timotheus Christian Wilhelm Overkamp, tysk polyhistor, historiker, filosof og lege (født 1743)
16. april - Frédéric Bérard, fransk lege og filosof (født 1789)
11. juni - Dugald Stewart, britisk filosof (født 1753)
9. august - Friedrich Ludewig Bouterweck, tysk filosof og forfatter (født 1766)
21. oktober - Giuseppe Capocasale, italiensk abbed, dosent og filosof (født 1754)

Se også 
Filosofi på 1800-tallet
Jules Clévenot

Jules Clévenot (født 20. august 1876, død 1939) var en fransk sportsutøver som deltok i de olympiske leker 1900 i Paris.

Clévenot vant en olympisk bronsemedalje i vannpolo under Sommer-OL 1900 i Paris. Sju lag var med i vannpoloturneringen, fire franske og Tyskland, Storbritannia og Belgia stilte med et lag hver. Clévenot spilte på det franske laget Pupilles de Neptune de Lille som tapte semifinalen med 1-10 til Osborne Swimming Club fra Storbritannia. Begge tapende semifinalelagene fikk bronsemedaljer.

OL-medaljer 
 1900  Paris  - Bronse i vannpolo,  Frankrike

Eksterne lenker 
 

Franske vannpolospillere
Franske svømmere
Olympiske bronsemedaljevinnere for Frankrike
Medaljevinnere under Sommer-OL 1900
Deltakere for Frankrike under Sommer-OL 1900
Vannpolospillere under Sommer-OL 1900
Personer fra Paris
Bøen skole

Bøen skole var en tidligere folkeskole i Andebu i Sandefjord kommune i Vestfold. Skolen ble bygd i 1892 og fungerte som skole fram til 1965, da den nye Høyjord skole åpnet. Etter dette er bygningen brukt som grendehus.

Referanser

Skoler i Andebu
Utdanningsinstitusjoner etablert i 1892
Utdanningsinstitusjoner nedlagt i 1965
Tidligere skoler i Vestfold
Aniara

Aniara. En revy om mennesket i tid og rom (svensk originaltittel: Aniara. En revy om människan i tid och rum) er et episk dikt i genren science fiction av den svenske nobelprisvinneren Harry Martinson. Diktet ble utgitt i 1956. Tittelen er en neologisme basert på det greske ordet ἀνιαρός, som betyr "trist, trettende".

Norsk oversettelse
Den norske oversettelsen er utgitt på Pax forlag og dessuten av bokklubben som del av serien Århundrets Bibliotek i 2006. Espen Stueland og Johann Grip står bak oversettelsen.

Andre medier

Opera
31. mai 1959 hadde en opera i to akter basert på verket premiere på Kungliga Operan i Stockholm med libretto av Erik Lindegren og musikk av Karl-Birger Blomdahl. Verket gikk som fjernsynsteater året etter. Operaen ble oppført i Oslo i 1960. Blomdahl var i 1965 den første som ble tildelt Nordisk råds musikkpris, for musikken til Aniara.

Musikk
Tommy Körberg og Carl-Axel Dominique ga i 1997 ut albumet Aniara med tekster av Martinson.
Ketil Bjørnstad ga i 1983 ut albumet Aniara inspirert av Martinsons utgivelse.
Tittelsporet på albumet The Great Escape fra 2010 av det svenske progressiv metal-bandet Seventh Wonder er basert på Martinsons verk.

Kulturell innflytelse

Norsk science fictionforening
Studentenes science fiction-forening ved Universitetet i Oslo heter Aniara, oppkalt etter diktet. Foreningen ble stiftet i 1965 med blant andre Jon Bing og Tor Åge Bringsværd til stede.

Aniara-prisen
Svensk Biblioteksförening har hvert år siden 1974 delt ut Aniara-prisen til en svensk forfatter av skjønnlitteratur for voksne.

Referanser

Svenske dikt
Science fiction
Bøker fra 1956
Tarzan (andre betydninger)

Tarzan er hovedpersonen i en romanserie av Edgar Rice Burroughs, men kan også være:
Tarzan (film), en tegnefilm fra 1999 produsert av The Walt Disney Company.
Tarzan (album), et norsk musikkalbum fra 1999 med diverse artister. Den norske versjonen av filmmusikken til tegnefilmen fra 1999.
Tarzan (TV-serie), en tegnefilmserie som gikk på Disney Channel fra 2001 til 2003.
Tarzan (1932), en amerikansk spillefilm fra 1932.
Tarzan (film, 2013), en amerikansk-tysk-fransk spillefilm fra 2013.